Aga vastust saatest välja ei koorunudki, ehkki ainest oleks olnud - mõned päevad hiljem kirjutas legendaarne krimireporter Küllike Rooväli Postimehele arvamusloo, kus meenutas, kuidas Lotila 1995. aastal ropu soomekeelse kirumise saatel taas Pagari tänava politseimaja uksest tänavale lendas. Juba siis kirjutas Lotila Iltalehtile kriminaalsest Eestist koledaid lugusid. Väheke vaeva kurja kolumnisti minevikus sorimises poleks saatele paha teinud, aga seda oli autoritetandem  ilmselt liigseks vaevaks pidanud. Taas üks doku, mis ei jõudnud õieti kuhugi välja.